cyanic-selkie/wikianc huggingface dataset:
สำนักงานการบินพลเรือนแห่งประเทศไทย
ประวัติ
เมื่อนายทหารทั้ง 3 นาย จบการศึกษา พระบาทสมเด็จพระมงกุฎเกล้าเจ้าอยู่หัว (รัชกาลที่ 6) ทรงให้จัดซื้อเครื่องบินบรรทุกเรือกลับมาประเทศไทย จำนวน 8 ลำ หลังจากนั้นได้มีการก่อตั้งแผนกการบินทหารโดยใช้สนามราชกรีฑาสโมสรเป็นสนามบิน และสร้างโรงเก็บเครื่องบินขึ้นในบริเวณนั้น และในปี พ.ศ. 2457 กระทรวงกลาโหมได้ดำเนินการก่อสร้างสนามบินดอนเมืองแล้วเสร็จ เพื่อเป็นสนามบินที่ใช้ในกิจการทหาร และได้เลื่อนฐานะแผนกการบินทหารยกขึ้นเป็นกรม และได้เคลื่อนย้ายจากสนามราชกรีฑาสโมสรไปสู่ที่ตั้งใหม่ที่ดอนเมืองจนถึงปี พ.ศ. 2491 ท่าอากาศยานดอนเมืองได้เข้ามาอยู่ในการควบคุมดูแลของกรมการบินพลเรือน กองทัพอากาศ (และในปี พ.ศ. 2499 ได้เปลี่ยนชื่อท่าอากาศยานดอนเมืองเป็นท่าอากาศยานกรุงเทพ แต่ยังคงสังกัดกองทัพอากาศอยู่) ท่าอากาศยานดอนเมืองให้เป็นสนามบินหลักของประเทศ และได้รับการพัฒนาสร้างเสริมต่อเติมมาจนกระทั่งปัจจุบัน
เมื่อ พ.ศ. 2462 ได้มีการทดลองทำการบินรับส่งไปรษณีย์ระหว่างกรุงเทพฯ กับจันทบุรีด้วยเครื่องบินเบรเกต์ (Breguet XIV) ซึ่งเป็นเครื่องบินทหารที่ได้ดัดแปลงมาใช้งานขนส่งทางอากาศ การทดลองทำการบินได้ผลเป็นที่น่าพอใจ ต่อมาจึงได้มีการขนส่งผู้โดยสารในเส้นทางนี้ด้วย จนกระทั่งเมื่อวันที่ 23 มิถุนายน พ.ศ. 2463 กรมอากาศยานทหารบกได้เปิดการบินรับส่งไปรษณีย์ระหว่างจังหวัดนครราชสีมา กับจังหวัดอุบลราชธานีขึ้น เส้นทางบินได้ขยายออกไปยังจังหวัดอุดรธานี และหนองคาย มีเส้นทางบินอีกสายหนึ่งไปยังจังหวัดพิษณุโลก และเพชรบูรณ์ แม้จะมีการขนส่งผู้โดยสารบ้าง แต่บริการหลักก็ยังคงเป็นไปรษณีย์ และเป็นการขนส่งไปยังจังหวัดที่ยังไม่มีทางรถไฟที่เชื่อมถึง
ในปี พ.ศ. 2468 ประเทศไทยได้จัดตั้งกองบินพลเรือน กรมบัญชาการกระทรวงพาณิชย์และคมนาคม และจากนั้นการบินพลเรือนของประเทศได้มีหน่วยงานที่ดูแลรับผิดชอบมาโดยตลอด
เมื่อกิจการขนส่งทางอากาศ ได้เจริญรุดหน้าขยายตัวขยายเส้นทางออกไป และมีประสิทธิภาพและความปลอดภัยยิ่งขึ้น ฉะนั้น ในปี พ.ศ. 2476 ได้มีการเปลี่ยนจากกองบินพลเรือนเป็นกองการบินพาณิชย์ สำนักงานปลัดกระทรวง กระทรวงเศรษฐการ ถัดมาในปี พ.ศ. 2477 ย้ายไปสังกัดกรมการขนส่ง ทบวงพาณิชย์และคมนาคม กระทรวงเศรษฐการ จนกระทั่งปี พ.ศ. 2484 กรมการขนส่ง โอนกลับมาขึ้นกับกระทรวงคมนาคม ต่อมา พ.ศ. 2485 ได้มีการแบ่งแยกกองให้ชัดเจนเป็น กองขนส่งทางอากาศ กรมการขนส่ง กระทรวงคมนาคม
ต่อมาปี พ.ศ. 2491 ได้มีการแยกการบินพลเรือน ออกจากการบินทหาร และโอนกิจการให้กระทรวงคมนาคม และปี พ.ศ. 2497 ได้ยกฐานะเป็น สำนักงานการบินพลเรือน แต่ยังสังกัดกรมการขนส่ง กระทรวงคมนาคมอยู่ จนกระทั่ง พ.ศ. 2506 ได้ยกฐานะเป็น กรมการบินพาณิชย์ เมื่อวันที่ 27 พฤศจิกายน พ.ศ. 2506 และได้เปลี่ยนชื่อเป็น “กรมการขนส่งทางอากาศ” เมื่อมีการปฏิรูประบบราชการในปี พ.ศ. 2545
และต่อมาได้มีการเปลี่ยนชื่ออีกครั้งเป็น "กรมการบินพลเรือน" มีผลตั้งแต่วันที่ 24 พฤศจิกายน พ.ศ. 2552
ต่อมาในวันที่ 1 ตุลาคม พ.ศ. 2558 ได้มีการประกาศบังคับใช้พระราชกำหนดการบินพลเรือนแห่งประเทศไทย พ.ศ. 2558 เปลี่ยนแปลงชื่อกรมเป็น "สำนักงานการบินพลเรือนแห่งประเทศไทย"
วันที่ 21 กุมภาพันธ์ พ.ศ. 2560 ที่ประชุมคณะรัฐมนตรีได้มีมติรับหลักการ '''ร่างพระราชบัญญัติการบินพลเรือน พ.ศ. ... ซึ่งมีสาระสำคัญคือให้ยกเลิก พระราชบัญญัติการเดินอากาศ พ.ศ. ๒๔๙๗ และ ประกาศของคณะปฏิวัติฉบับที่ ๕๘ ลงวันที่ ๒๖ มกราคม พ.ศ. ๒๕๑๕''' ในส่วน (๔) ที่เกี่ยวข้องกับการเดินอากาศนอกจากนี้ยังได้กำหนดฐานอำนาจของผู้อำนวยการสำนักงานการบินพลเรือนแห่งประเทศไทยขึ้นมาใหม่
การลดสถานะความปลอดภัยการบินของประเทศไทยจาก ICAO พ.ศ. 2558
เมื่อวันที่ 19-30 มกราคม พ.ศ. 2558 ทางองค์การการบินพลเรือนระหว่างประเทศ (ICAO) เข้ามาตรวจสอบการกำกับดูแลความปลอดภัยสากล ของกรมการบินพลเรือนของไทย ในการตรวจสอบพบว่า กรมการบินพลเรือน มองข้ามกฎความปลอดภัยหลายข้อ ทำให้ในเดือน กุมภาพันธ์ ICAO ประกาศลดสถานะความปลอดภัยการบินของประเทศไทย ทำให้ตกอยู่ในระดับที่แย่ที่สุดในภูมิภาค
ในปลายเดือน มีนาคม สำนักงานการบินพลเรือนแห่งประเทศญี่ปุ่น (JCAB) ได้นำผลการตรวจสอบของ ICAO มาเป็นเกณฑ์สั่งห้ามเที่ยวบินเช่าเหมาลำที่จดทะเบียนจากประเทศไทยบินเข้าญี่ปุ่น ทั้งนี้ทำให้ทุกสายการบินจากไทยไปประเทศญี่ปุ่นจะขอเพิ่มเที่ยวบิน เส้นทาง และขนาดของเครื่องบินไม่ได้ตั้งแต่วันที่ 1 เมษายน เป็นต้นไป เหตุการณ์นี้ทำให้ผู้เกี่ยวข้องหลายฝ่ายออกมาเรียกร้องให้รัฐบาลจัดการกับเหตุการณ์ดังกล่าวให้เร็วที่สุด เพื่อไม่ให้เกิดผลกระทบกับเที่ยวบินเช่าเหมาลำที่จะเดินทางเข้าประเทศญี่ปุ่นในช่วงเดือนท่องเที่ยว เบื้องต้นทางรัฐบาลได้อาศัยความสัมพันธ์ขอผ่อนผันให้ทำการบินได้ชั่วคราว
2 เมษายน ทางกรมการบินพลเรือนพยายามหารือกับเกาหลีใต้มิให้ทำการห้ามสายการบินเช่าเหม่าลำจากไทย จำนวน 3 สายการบินทำการบินเข้าไปยังเกาหลี ส่งผลให้มีผู้โดยสารติดค้างที่สนามบิน และทำให้ถูกยกเลิกเที่ยวบินไปเกาหลีมากกว่า 10,000 คน
18 มิถุนายน เมื่อครบกำหนดการผ่อนปรน 90 วัน ICAO ลดสถานะความปลอดภัยการบินของประเทศไทยและขึ้นสัญญาลักษณ์ธงแดงบนเว็บไซต์ของตน เนื่องจากแผนแก้ไขข้อบกพร่องอย่างมีนัยสำคัญของไทย ยังไม่ผ่านการรับรองอีกทั้งกรมการบินพลเรือนยังไม่ผ่านมาตรฐานการออกใบรับรองผู้เดินอากาศ ซึ่งถือเป็นเรื่องสำคัญที่สุด
วัตถุประสงค์
1. กำกับ ดูแล ควบคุม ส่งเสริม และพัฒนา กิจการการบินพลเรือน ทั้งในด้านนิรภัยการรักษาสิ่งแวดล้อม การรักษาความปลอดภัย การอำนวยความสะดวกในการขนส่งทางอากาศ เศรษฐกิจการขนส่งทางอากาศ และด้านอื่น ๆ ที่เกี่ยวข้องกับกิจการการบินพลเรือนให้เป็นไปตามกฎหมายและมาตรฐานสากล
2. ดำเนินการให้เป็นไปตามกฎหมายว่าด้วยความผิดบางประการต่อการเดินอากาศ
3. ส่งเสริม และพัฒนาเครือข่ายระบบการขนส่งทางอากาศ อุตสาหกรรมการบินและกิจการการบินพลเรือนให้มีประสิทธิภาพ และได้มาตรฐานสากล
4. เป็นศูนย์กลางในการให้บริการและเผยแพร่ข้อมูลข่าวสาร ประชาสัมพันธ์เกี่ยวกับกิจการการบินพลเรือนให้สามารถดำเนินการ และแข่งขันได้ในระดับสากล
นอกจากอำนาจหน้าที่ในการดำเนินการให้บรรลุวัตถุประสงค์แล้ว ให้สำนักงานมีอำนาจหน้าที่ ดังต่อไปนี้ด้วย
1. ศึกษา วิเคราะห์ และพัฒนา กิจการการบินพลเรือน ทั้งในด้านนิรภัย การรักษาสิ่งแวดล้อมการรักษาความปลอดภัย การอำนวยความสะดวกในการขนส่งทางอากาศ เศรษฐกิจการขนส่งทางอากาศตลอดจนระบบโครงสร้างพื้นฐานการบินพลเรือนของประเทศ
2. เสนอแนะนโยบายต่อคณะกรรมการการบินพลเรือนเกี่ยวกับกิจการการบินพลเรือน และการขนส่งทางอากาศ
3. เสนอแนะต่อรัฐมนตรีในการออกกฎกระทรวงตามกฎหมายว่าด้วยการเดินอากาศ
4. ทำหน้าที่เป็นหน่วยงานธุรการให้กับคณะกรรมการการบินพลเรือนตามกฎหมายว่าด้วยการเดินอากาศ และปฏิบัติงานอื่นตามที่คณะกรรมการการบินพลเรือนมอบหมาย
5. ดำเนินการจัดทำแผนอำนวยความสะดวก แผนรักษาความปลอดภัย และแผนนิรภัยในการบินพลเรือนแห่งชาติ รวมทั้งแผนแม่บทการจัดตั้งสนามบินพาณิชย์ของประเทศ เพื่อเสนอให้คณะกรรมการการบินพลเรือนพิจารณาอนุมัติ รวมทั้งกำกับดูแลและควบคุมการดำเนินการให้เป็นไปตามแผนดังกล่าว
7. ตรวจสอบ ติดตาม ควบคุม รวมทั้งส่งเสริมให้ผู้ที่เกี่ยวข้องในอุตสาหกรรมการบินและกิจการการบินพลเรือนปฏิบัติตามกฎหมาย กฎ ระเบียบ และมาตรฐานสากล
8. กำกับดูแลกิจการสนามบินและสนามบินอนุญาตที่จัดตั้งขึ้นตามกฎหมายว่าด้วยการเดินอากาศ หรือตามกฎหมายอื่นให้เกิดความปลอดภัย และได้มาตรฐานสากล
9. ให้ความร่วมมือและสนับสนุนคณะกรรมการการบินพลเรือนและส่วนราชการในการประสานงาน หรือเจรจากับองค์การระหว่างประเทศหรือต่างประเทศเกี่ยวกับสิทธิในการบิน หรือการทำความตกลงใดๆ เกี่ยวกับการบินพลเรือนอันอยู่ในอำนาจหน้าที่ของส่วนราชการอื่น
10. ร่วมมือและประสานงานกับองค์การหรือหน่วยงานที่เกี่ยวข้องทั้งในประเทศ และต่างประเทศในด้านการบินพลเรือนตามพันธกรณีที่ประเทศไทยมีอยู่ตามอนุสัญญา หรือความตกลงระหว่างประเทศที่ประเทศไทยเป็นภาคี
11. ส่งเสริมและสนับสนุนให้มีการวิจัย และพัฒนากิจการการบินพลเรือน
12. ให้การรับรองหลักสูตรและสถาบันฝึกอบรมผู้ประจำหน้าที่ตามกฎหมายว่าด้วยการเดินอากาศ กำหนดคุณสมบัติ และความรู้ของบุคลากรด้านการบินอื่นที่พึงต้องมี
13. กำหนดมาตรฐานการทำงานของผู้ประจำหน้าที่ตามกฎหมายว่าด้วยการเดินอากาศ
14. จัดทำทะเบียนอากาศยาน รวมทั้งทะเบียนผู้ประจำหน้าที่ และบุคคลอื่นที่เกี่ยวข้องกับการบินพลเรือน
15. จัดทำและเผยแพร่ความรู้ และข่าวสารเกี่ยวกับการบินพลเรือน
16. ดำเนินการอื่นใดที่จำเป็นหรือต่อเนื่องให้บรรลุวัตถุประสงค์ของสำนักงาน หรือตามที่กฎหมายกำหนดให้เป็นอำนาจหน้าที่ของสำนักงาน หรือตามที่รัฐมนตรี หรือคณะรัฐมนตรีมอบหมาย
งานบริการหลักที่สำคัญของกรมได้แก่
หน่วยงานที่สังกัด
สำนักกฎหมาย มีอำนาจหน้าที่ ดังต่อไปนี้
สำนักกำกับกิจการขนส่งทางอากาศ มีอำนาจหน้าที่ ดังต่อไปนี้
สำนักพัฒนาท่าอากาศยาน มีอำนาจหน้าที่ ดังต่อไปนี้
สำนักมาตรฐานการบิน มีอำนาจหน้าที่ ดังต่อไปนี้
กองมาตรฐานการรักษาความปลอดภัยการบินพลเรือน มีอำนาจหน้าที่ ดังต่อไปนี้
กองมาตรฐานสนามบิน มีอำนาจหน้าที่ ดังต่อไปนี้
สำนักส่งเสริมและพัฒนากิจการขนส่งทางอากาศ มีอำนาจหน้าที่ ดังต่อไปนี้
ศูนย์เทคโนโลยีสารสนเทศ มีอำนาจหน้าที่ ดังต่อไปนี้
ท่าอากาศยาน (28 แห่ง) ไปอยู่ในความดูแลของกรมท่าอากาศยานแทน
กลุ่มพัฒนาระบบบริหาร มีอำนาจหน้าที่ ดังต่อไปนี้
กลุ่มตรวจสอบภายใน มีอำนาจหน้าที่ ดังต่อไปนี้
กรรมการอื่นในคณะกรรมการกำกับสำนักงานการบินพลเรือนแห่งประเทศไทย
คณะรักษาความสงบแห่งชาติ ได้มีมติผ่านคณะรัฐมนตรีแต่งตั้งกรรมการอื่นดังนี้ โดยมีผลตั้งแต่วันที่ 3 พฤศจิกายน พ.ศ. 2558
ติเอร์ราเดลฟูเอโก (แก้ความกำกวม)
ติเอร์ราเดลฟูเอโก (Tierra del Fuego) เป็นกลุ่มเกาะทางใต้สุดของทวีปอเมริกาใต้
ติเอร์ราเดลฟูเอโก อาจหมายถึง
Aiton
Aiton สามารถหมายถึง
อายะ อูจิดะ
อายะ อูจิดะ (23 กรกฎาคม ค.ศ. 1986 -) เป็นนักพากย์ นักร้อง ชาวญี่ปุ่น เกิดที่เมืองโอตะ จังหวัดกุมมะ สังกัดอครอสเอนเทอร์เทนเมนต์ อยู่ค่ายเพลงนิปปงโคลัมเบีย มีชื่อเล่นว่า อุจจี (うっちー) เป็นสมาชิกของ μ's
ไดแอนน์ ดัชเชสแห่งเวือร์ทเทิมแบร์ค
ไดแอนน์ ดัชเชสแห่งเวือร์ทเทิมแบร์ค (Diane, Duchess of Württemberg) (เดิม:เจ้าหญิงไดแอนน์แห่งออร์เลอ็อง) ประสูติเมื่อวันที่ 24 มีนาคม ค.ศ. 1940 ณ เปโทรโปลิส ประเทศบราซิล เป็นพระบุตรลำดับที่ 6 และพระธิดาลำดับที่ 4 ใน เจ้าชายอ็องรี เคานต์แห่งปารีส (2451-2542) และ เจ้าหญิงอิซาเบลแห่งออร์เลอ็อง-บราแกนซา เป็นพระขนิษฐาใน เจ้าชายอ็องรี เคานต์แห่งปารีส และพระปิตุจฉา(อาหญิง) ในเจ้าชายจีนส์ เคานต์แห่งปารีส พระประมุขพระองค์ปัจจุบันแห่งราชวงศ์ออร์เลอ็อง พระองค์เจริญพระชันษาก็ได้เสกสมรสกับ คาร์ล ดยุกแห่งเวือร์ทเทิมแบร์ค เมื่อวันที่ 21 กรกฎาคม ค.ศ. 1960 รับพระราชทานพระอิสริยยศเป็น ไดแอนน์ ดัชเชสแห่งเวือร์ทเทิมแบร์ค พระชายา มีพระบุตรดังนี้
สมเด็จพระราชาธิบดีฆวน การ์โลสที่ 1 แห่งสเปน ทรงรับ ดัชเชสฟลอร์ พระธิดาพระองค์สุดท้องของพระองค์นั้น ทรงรับเป็นพระราชบิดาทูลหัว
สถานีโทรทัศน์ทีทีวี
สถานีโทรทัศน์ทีทีวี, รู้จักกันทั่วไปว่า ทีทีวี เป็นสถานีโทรทัศน์แห่งแรกของไต้หวัน ก่อตั้งเมื่อวันที่ 28 เมษายน พ.ศ. 2505
อัชร็อฟ ฮะกีมี
อัชร็อฟ ฮะกีมี มูห์ (أشرف حكيمي موح; เกิด 4 พฤศจิกายน ค.ศ. 1998) เป็นนักฟุตบอลชาวโมร็อกโก ปัจจุบันเล่นในตำแหน่งกองหลังหรือปีก ให้กับปารีแซ็ง-แฌร์แม็งในลีกเอิง และทีมชาติโมร็อกโก
ชีวิตช่วงต้น
เขาเกิดที่มาดริด ประเทศสเปน จากพ่อแม่ชาวโมร็อกโก ฮากิมีเข้าร่วมเรอัลมาดริดชุดเด็กใน ค.ศ. 2006 ตอนอายุ 8 ขวบ
ชีวิตส่วนตัว
ฮะกีมีแต่งงานกับฮิบะฮ์ อะบูก นักแสดงสาวชาวสเปนที่มีเชื้อสายลิเบียและตูนิเซีย ทั้งคู่มีลูกชาย 2 คนที่เกิดใน ค.ศ. 2020 และ 2022. ฮะกีมีนับถือศาสนาอิสลามอย่างเคร่งครัด
เกียรติประวัติ
เรอัลมาดริดกัสติยา
เรอัลมาดริด
โบรุสซีอาดอร์ทมุนท์
อินเตอร์มิลาน
ปารีแซ็ง-แฌร์แม็ง
รางวัลส่วนตัว
จี.ไอ. โจ (ภาพยนตร์ชุด)
'''จี.ไอ. โจ''' (G.I. Joe) เป็นภาพยนตร์ชุดแนวแอคชันนิยายวิทยาศาสตร์การทหาร ที่อิงเนื้อเรื่องจากของเล่น การ์ตูน และแฟรนไชส์สื่อ จี.ไอ โจ ของฮาสโบร การพัฒนาภาพยนตร์เรื่องแรกเริ่มขึ้นในปี พ.ศ. 2546 แต่เมื่อสหรัฐเข้ารุกรานอิรักในเดือนมีนาคม พ.ศ. 2546 ฮาสโบรแนะนำให้ดัดแปลงเรื่อง ทรานส์ฟอร์มเมอร์ส แทน ต่อมาในปี พ.ศ. 2546 ภาพยนตร์เรื่องแรกได้เปิดตัวภายใต้ชื่อ จีไอโจ สงครามพิฆาตคอบร้าทมิฬ ภาพยนตร์เรื่องที่สอง จีไอโจ สงครามระห่ำแค้นคอบร้าทมิฬ เปิดตัวในปี พ.ศ. 2556 ภาพยนตร์เรื่องที่สามซึ่งมีศูนย์กลางอยู่ที่สเนคอายส์มีชื่อเรื่องว่า สเนคอายส์: จี.ไอ. โจ ออริจินส์ เข้าฉายในปี พ.ศ. 2564 ในขณะที่ภาพยนตร์เรื่องที่สี่ G.I. Joe: Ever Vigilant ได้รับการยืนยันว่าอยู่ในระหว่างการพัฒนา
ภาษาโย้ย
ภาษาโย้ย เป็นภาษาในตระกูลภาษาขร้า-ไท ผู้พูดภาษานี้ตั้งถิ่นฐานในจังหวัดสกลนคร ประเทศไทย และในประเทศลาว มีผู้พูดในประเทศไทยประมาณ 50,000 คน (พ.ศ. 2547) ปัจจุบันภาษาโย้ยตกอยู่ในสถานะใกล้สูญหายเนื่องจากการเปลี่ยนภาษาอย่างกระทันหัน ซึ่งอาจทำให้ภาษานี้สูญหายถาวร
จี.ไอ. โจ (ภาพยนตร์ชุด)
ภาพยนตร์ครอสโอเวอร์กับซีรีส์ภาพยนตร์ ทรานส์ฟอร์มเมอร์ส กำลังอยู่ระหว่างการพัฒนา
ภาษาโย้ย
ภาษาโย้ยมีไวยากรณ์คล้ายกับภาษาไทยถิ่นอีสานแต่ใช้คำศัพท์และไวยากรณ์ที่แตกต่างกันอยู่บ้าง แต่เดิมใช้คู่กับอักษรธรรมลาวและอักษรไทน้อยซึ่งเป็นตัวอักษรของอาณาจักรล้านช้าง
ฟอกเกอร์ เอฟ-28
ฟอกเกอร์ เอฟ-28 (Fokker F28 Fellowship)  ฟอกเกอร์ เอฟ-28 เป็นเครื่องบินโดยสารพิสัยบินใกล้ แบบแรกของประเทศฮอลแลนด์ เครื่องต้นแบบ เอฟ-28 บินเป็นครั้งแรกในวันที่ 9 พฤษภาคม ค.ศ. 1967 และเริ่มการผลิตในปี ค.ศ. 1968 มีการผลิตขึ้นมาหลายรุ่น ตั้งแต่รุ่น 1000 จนถึงรุ่น 6000
รายละเอียด ฟอกเกอร์ เอฟ-28 รุ่น 4000
4,130 กิโลเมตร เมื่อบรรทุกเชื้อเพลิงเต็มที่
เพลูรุ
เพลูรุ หรือ เบลูร์ (อักษรโรมัน: Belur) เป็นเมืองและหมู่บ้านในอำเภอฮัสซาน รัฐกรณาฏกะ ประเทศอินเดีย เพลูรุยังเป็นราชธานีแรกของจักรวรรดิโหยสละ ก่อนที่จะสร้างและย้ายราชธานีไปยังทวารสมุทร หรือที่ปัจจุบันคือหเลพีฑ
เพลูรุเป็นที่รู้จักมากจากจันนเกศวเทวาลัย เทวาลัยบูชาพระวิษณุ ซึ่งเป็นหนึ่งในตัวอย่างชิ้นที่ดีที่สุดของประติมากรรมและสถาปัตยกรรมโหยสละ สร้างขึ้นด้วยธรรมเนียมอย่างกรรณาฏ-ทราวิฑ และตามคำสอนของรามานุชาจารย์ รวมถึงเป็นแหล่งแสวงบุญของผู้นับถือนิกายไวษณวะมาตั้งแต่อย่างน้อยศตวรรษที่ 12 บรรดาเทวสถานโหยสละที่เพลูรุและหเลพิฑูได้รับการเสนอชื่อเบื้องต้นเป็นแหล่งมรดกโลกของยูเนสโก
วีระ สุพัฒนกุล
นายวีระ สุพัฒนกุล (เกิด 20 มกราคม พ.ศ. 2481) อดีตสมาชิกสภาผู้แทนราษฎรจังหวัดสงขลา
ประวัติ
นายวีระ สุพัฒนกุล เกิดเมื่อวันที่ 20 มกราคม พ.ศ. 2481 จบการศึกษาระดับมัธยมศึกษาชั้นปีที่ 6
งานการเมือง
วีระลงสมัครรับเลือกตั้งสมาชิกสภาผู้แทนราษฎรครั้งแรกใน พ.ศ. 2522 สังกัดพรรคประชาธิปัตย์ และได้รับเลือกตั้งเพียงครั้งเดียว
สมาชิกสภาผู้แทนราษฎร
วีระ สุพัฒนกุล ได้รับการเลือกตั้งเป็นสมาชิกสภาผู้แทนราษฎรมาสมัยเดียว คือ
สุขนาฏกรรมจินตนิยม
ภาพยนตร์รักตลก หรือ สุขนาฏกรรมจินตนิยม (romantic comedy film หรือย่อว่า rom-com หรือ romcom) เป็นภาพยนตร์ประเภทเบาสมอง เบิกบานใจ มีเนื้อเรื่องขำขัน มีประเด็นอยู่ที่ความรักในอุดมคติ เช่น รักแท้ที่สามารถฟันฝ่าอุปสรรคทั้งหลาย ภาพยนตร์รักตลกเป็นแนวย่อยของภาพยนตร์ตลก เช่นเดียวกับภาพยนตร์รัก และมักจะมีองค์ประกอบของความเพี้ยนหรือตลกหน้าตาย แนวรักตลกยังสามารถใช้กับละครซีรีส์ทางโทรทัศน์ด้วยเช่นกัน
ริโฮะ อีดะ
ริโฮะ อีดะ (飯田 里穂, いいだ りほ, 26 ตุลาคม 1991 -) เป็นนักพากย์ นักแสดง นักร้องชาวญี่ปุ่น เป็นสมาชิกของวง μ's เกิดที่นครฟูจิมิ จังหวัดไซตามะ อยู่สังกัดโฮเอชินชะ และ NBC Universal Entertainment Japan มีชื่อเล่นว่าริปปี (りっぴー)
หมู่เกาะแฟร์แฟกซ์
หมู่เกาะแฟร์แฟกซ์ (Fairfax Islands) เป็นเกาะปะการัง (coral cay) สองเกาะที่เดิมใช้ในการฝึกทิ้งระเบิด ที่ตั้งอยู่ใกล้กับเส้นทรอปิกออฟแคปริคอร์น ทางตอนใต้ของเกรตแบร์ริเออร์รีฟ, 113 กิโลเมตรไปทางตะวันออกของแกลดสตันในรัฐควีนส์แลนด์ ในประเทศออสเตรเลีย และ 405 กิโลเมตรไปทางเหนือของบริสเบน
อุทยานดอกไม้
อุทยานดอกไม้ เป็นเพลงลูกกรุงของไทยที่มีเนื้อหากล่าวถึงพรรณไม้ดอกมากที่สุด 48 ชนิด แต่งคำร้องโดย สกนธ์ มิตรานนท์ แต่งทำนองโดย ชูศักดิ์ รัศมีโรจน์ ขับร้องโดย วงจันทร์ ไพโรจน์ เพลงนี้แต่งขึ้นใน พ.ศ. 2499 ภายหลังมีการนำเพลงนี้ไปล้อเลียน อาทิ อุทยานผลไม้ ขับร้องโดย สุรพล สมบัติเจริญ และ อุทยานผี ขับร้องโดย มีศักดิ์ นาครัตน์
ทางหลวงสหรัฐหมายเลข 7
ทางหลวงสหรัฐหมายเลข 7 (U.S. Route 7 หรือ US 7) เป็นทางหลวงสหรัฐแนวเหนือ–ใต้ ทางตะวันตกของนิวอิงแลนด์ ระยะทาง 308 mi ผ่านรัฐคอนเนทิคัต รัฐแมสซาชูเซตส์ และรัฐเวอร์มอนต์ ปลายทางทิศใต้อยู่ที่ทางออกที่ 15 ของอินเตอร์สเตต 95 ในนอร์วอล์ก รัฐคอนเนทิคัต ส่วนปลายทางทิศเหนืออยู่ที่ทางออกที่ 22 ของอินเตอร์สเตต 89 ใกล้กับหมู่บ้านไฮเกต รัฐเวอร์มอนต์ ซึ่งตั้งอยู่ทางทิศใต้ของเขตแดนแคนาดา
สมพล คูเกษมกิจ
สมพล คูเกษมกิจ (24 มกราคม พ.ศ. 2506 – ) เป็นอดีตนักกีฬาแบดมินตันชาวไทย เขาเป็นหนึ่งในผู้เล่นที่ยอดเยี่ยมที่สุดในช่วงปลายคริสต์ทศวรรษ 1980 และต้นคริสต์ทศวรรษ 1990 ของกีฬาดังกล่าวในประเทศไทย
นอกจากนี้ เขายังเป็นหัวหน้าผู้ฝึกสอนแบดมินตันให้แก่นักแบดมินตันทีมชาติไทย
ผลงานในระดับอาชีพ
พ.ศ. 2526 สมพล คูเกษมกิจ เป็นผู้ชนะรายการสวิสโอเพน 1983 ในประเภทชายเดี่ยว สองปีต่อมา ใน พ.ศ. 2528 เขาเข้าแข่งขันแบดมินตันชิงแชมป์โลกโดยผ่านรอบสองก่อนที่จะเป็นฝ่ายแพ้ต่อพราคัช ปาทุโกณ ในเวลาต่อมา จากนั้น ใน พ.ศ. 2533 สมพลได้เป็นผู้ชนะการแข่งขันไทยแลนด์โอเพนที่ประเทศไทย ซึ่งเป็นชาวไทยคนแรกที่ได้รับถ้วยรางวัลจากการแข่งขันดังกล่าวในประเภทชายเดี่ยว รวมถึงได้ตำแหน่งรองแชมป์ใน พ.ศ. 2531, 2532 และ 2534 ส่วนใน พ.ศ. 2535 เขาได้เข้าแข่งขันกีฬาโอลิมปิกในประเภทชายเดี่ยว โดยเป็นผู้ชนะในการแข่งรอบแรกเมื่อครั้งที่พบกับแอนเดอร์ส นีลเซน แต่แล้วก็เป็นฝ่ายแพ้ในรอบที่สองเมื่อพบกับอลัน บูดีกุสุมา
เขาชนะการแข่งขันแบดมินตันชิงแชมป์ประเทศไทย ประจำปี พ.ศ. 2527 ในประเภทชายเดี่ยว และเป็นผู้ครองแชมป์อีกแปดสมัยจนถึงปี พ.ศ. 2536
ผลงานการฝึกสอน
สมพล คูเกษมกิจ เป็นหัวหน้าผู้ฝึกสอนแบดมินตันให้แก่นักแบดมินตันทีมชาติไทย  เดือนมีนาคม พ.ศ. 2556 เขาเป็นหนึ่งในผู้นำนักกีฬาแบดมินตันเข้าทำผลงานในรายการโยเน็กซ์ออลอิงแลนด์ 2013 ที่เบอร์มิงแฮม ประเทศอังกฤษ และในเดือนพฤษภาคมของปีเดียวกัน เขาได้เป็นหนึ่งในผู้คุมทีมชุดประวัติศาสตร์ที่ซึ่งได้อันดับ 3 ในรายการทีมผสมชิงแชมป์โลก สุธีรมานคัพ 2013 ที่ประเทศมาเลเซีย และสมพล คูเกษมกิจ เป็นผู้กล่าวถึงความเป็นไปได้ของรัชนก อินทนนท์ ที่จะมีโอกาสติดอันดับ 1 ใน 3 ของโลก
ตะมีม บิน ฮะมัด อัษษานี
เชคตะมีม บิน ฮะมัด บิน เคาะลีฟะฮ์ อัษษานี  (الشيخ تميم بن حمد آل ثاني; ประสูติ 3 มิถุนายน ค.ศ. 1980 ) เป็นเจ้าผู้ครองรัฐกาตาร์พระองค์ปัจจุบัน พระองค์เป็นโอรสองค์ที่ 4 ในเชคฮะมัด บิน เคาะลีฟะฮ์ อัษษานี (เจ้าผู้ครองรัฐกาตาร์องค์ที่ 7) กับโมซา บินตินัซเซอร์ อัลมิซเนด พระชายาองค์ที่ 2
อภิเษกสมรสและรัชทายาท
เชคตะมีม บิน ฮะมัด อัษษานี ทรงอภิเษกสมรส 2 ครั้ง
ครั้งที่สองกับเชคอะนูด บินต์ มานะอ์ อัลฮาจญ์รี
มาลีฮวนน่า
มาลีฮวนน่า (Maleehuana) เป็นคำกลายมาจากภาษาอังกฤษ (Marijuana) แปลว่า กัญชา แต่ได้ถูกนำมาตั้งเป็นชื่อวงดนตรีแนวเพลงเพื่อชีวิต ซึ่งหมายถึง การปลดปล่อยอิสรภาพจากกรอบกำบังของสังคม กรอบแห่งความคิด
ก่อกำเนิด
มาลีฮวนน่าเริ่มต้นเมื่อปี พ.ศ. 2534 โดยคฑาวุธ ทองไทย ที่กำลังศึกษาที่มหาวิทยาลัยศิลปากร ร่วมกับธงชัย รักษ์รงค์ ซึ่งเล่นดนตรีอยู่ตามผับทางภาคใต้ และสมพงษ์ ศิวิโรจน์ ที่กำลังศึกษาที่โรงเรียนไทยวิจิตรศิลป โดยสมพงษ์เป็นผู้ตั้งชื่อวง ซึ่งผันมาจากคำว่า มารีจัวน่า ที่แปลว่ากัญชา ด้วยความชื่นชอบในดนตรีแนวเร็กเก
ทั้งสามร่วมกันทำงานเพลงที่มีแรงขับมาจากความรู้สึกนึกคิดที่มีต่อสภาพสังคม สภาพแวดล้อม เพื่อระบายความอัดอั้นอันเกิดจากความแตกต่างของวัย และปมด้อยทางสถานภาพสังคม แต่วงก็ต้องหยุดลงเพราะสมพงษ์เกิดท้อถอยกับปัญหาสังคม ทุกคนจึงจำต้องแยกย้ายกันไประยะหนึ่ง
ต่อมาในปี พ.ศ. 2537 วงมาลีฮวนน่าได้ออกอัลบั้มแรกใช้ชื่อว่า "บุปผาชน" บันทึกเสียงที่ห้องอัดของฮิเดกิ โมริ ย่านบางบัวทอง โดยสมพงษ์เป็นผู้ออกแบบปกอัลบั้ม ส่วนคฑาวุธวาดภาพลายเส้นที่ปกใน และมีเชิดชัย ศิริโภคา เข้ามาช่วยเหลือเรื่องการเงินสำหรับการทำเทป โดยออกวางขายแบบใต้ดิน ฝากขายตามแผงเทปต่าง ๆ เช่น ร้านน้องท่าพระจันทร์ และประสบความสำเร็จเป็นอย่างมาก
มีชื่อเสียง
ในปี พ.ศ. 2543 มาลีฮวนน่าย้ายเข้าสังกัด ดรีม เรคอร์ดส์ ซึ่งธงชัยก่อตั้งเมื่อปี 2540 โดยคฑาวุธร่วมเป็นหุ้นส่วนใหญ่ มีอัลบั้มชุดที่ 4 "เพื่อนเพ" ออกมาเป็นอัลบั้มแรก อัลบั้มชุดนี้มีที่มาจากการได้พูดคุยกับ กลุ่มศิลปิน นักประพันธ์ ที่หลายคนเขียนงานเพลงขึ้นมาแล้วไม่มีโอกาสที่จะได้เผยแพร่ มาลีฮวนน่าจึงนำบทเพลงของพวกเขามาใส่ในอัลบั้มนี้ เพื่อที่จะได้เผยแพร่ไปในที่ต่าง ๆ ได้ง่ายขึ้น
มาลีฮวนน่ายังสานต่อผลงานเพลงออกมาอย่างต่อเนื่อง โดยในปี พ.ศ. 2545 พวกเขาออกอัลบั้มบันทึกการแสดงสด "ระบำสยาม" ซึ่งแสดงที่หอประชุมมหาวิทยาลัยธรรมศาสตร์ และตามด้วย "ลมใต้ปีก" ในปี 2546
แยกวง
หลังจากอัลบั้ม "ลมใต้ปีก" สมาชิกของวงได้พักการทำงานดนตรีในนามมาลีฮวนน่าลงชั่วคราว โดยต่างคนต่างก็หันไปทำงานประจำ หรืองานที่ตัวเองสนใจ คฑาวุธ ทองไทย เป็นอาจารย์อยู่ที่มหาวิทยาลัยศิลปากร ทับแก้ว, ธงชัย รักษ์รงค์ ทำธุรกิจห้องอัดเสียง, สมพงษ์ ศิวิโรจน์ ใช้เวลากับการเขียนเพลง
ในปีเดียวกับที่อัลบั้มดังกล่าววางแผง มีกระแสข่าวว่าคฑาวุธและสมพงษ์ขัดแย้งกันอย่างรุนแรง อันเนื่องจากจากการจัดสรรผลประโยชน์ของค่ายเพลงที่ไม่ลงตัว แหล่งข่าวที่ใกล้ชิดกับวงระบุว่า ต่างคนต่างไม่ไว้ใจซึ่งกันและกัน อีกทั้งหวาดระแวงถึงขั้นกล่าวหาว่ามีการจ้างมือปืนจากภาคใต้ และจากจังหวัดชลบุรีเพื่อลอบสังหารทั้งสอง ด้านธงชัยกล่าวในปี พ.ศ. 2561 ว่ามีบุคคลระดับผู้บริหารนำคนในครอบครัวของตนเข้าทำงาน เพื่อหวังฮุบบริษัทเป็นของตัวเองแต่เพียงผู้เดียว
อัลบั้มชุดต่อมาของวง จึงเหลือเพียงคฑาวุธเป็นสมาชิกหลักคนเดียวจนถึงปัจจุบัน
นางแตงอ่อน
นางแตงอ่อน เป็นวรรณกรรมพื้นบ้านของไทยจัดอยู่ในชาดกนอกนิบาต ปรากฏอยู่ในทุกภาคของประเทศไทยโดยเฉพาะภาคเหนือและภาคอีสาน รวมถึงปรากฏอยู่ในประเทศลาวซึ่งสันนิษฐานว่าแต่งขึ้นสมัยอาณาจักรล้านช้าง ส่วนในกัมพูชามีนิทานพื้นบ้านจังหวัดสตึงแตรงเรื่อง เนียะตามเหสักข์ ที่ผูกเรื่องเข้ากับนิทานพื้นบ้านนางแตงอ่อน เดิมเรียก เชียงแตง ได้รับอิทธิพลจากล้านช้างเพราะจังหวัดสตึงแตรงเคยเป็นส่วนหนึ่งของอาณาจักรล้านช้างมาก่อน
วรรณกรรมกล่าวถึงสุริยงญาณซึ่งเป็นพระโพธิสัตว์ที่ลงมาจุติเป็นบุตรของท้าวมหาวงศ์และนางแตงอ่อน แต่ด้วยวิบากกรรมของนางแตงอ่อน เมื่อท้าวมหาวงศ์ออกไปคล้องช้าง นางไวยกาและอำมาตย์แสนเมืองร่วมกันวางแผนนำลูกจระเข้มาสับเปลี่ยนกับลูกของนางแตงอ่อน เพื่อให้เข้าใจผิดจึงโดนขับไล่ออกจากเมืองแล้วเอาลูกของนางใส่ไหไปฝังไห แต่นางเทพอินทิราสุชาดาหยั่งเห็นด้วยทิพจักษุ แล้วได้นำมาเลี้ยงดูพร้อมเนรมิตให้ที่อยู่ ต่อมายักษ์หัตถจักรได้ลักพาตัวนางแตงอ่อนที่ไปบวชเป็นชีอยู่ในป่า เมื่อสุริยงญาณเติบใหญ่เรียนวิชาอาคมจนแก่กล้า จึงออกตามหามารดาแและได้รบชนะยักษ์หัตถจักรในที่สุด
มีการนำเรื่องนางแตงอ่อนไปวาดเป็นภาพจิตรกรรมฝาผนังที่วิหารวัดบวกครกหลวง จังหวัดเชียงใหม่
รายชื่อธงในประเทศโมร็อกโก
ตารางข้างล่างนี้แสดงภาพธงต่างๆที่ใช้ในประเทศโมร็อกโก สำหรับข้อมูลเพิ่มเติมเกี่ยวกับธงชาติ สามารถศึกษาได้จากบทความธงชาติโมร็อกโก
มารียู ฌอร์ฌี ดา ฟงเซกา แอร์มิส
มารียู ฌอร์ฌี ดา ฟงเซกา แอร์มิส (Mário Jorge da Fonseca Hermes) รู้จักกันทั่วไปในชื่อ มารียู ฌอร์ฌี (14 สิงหาคม ค.ศ. 1926 – 28 มิถุนายน ค.ศ. 2019) เป็นนักบาสเกตบอลจากประเทศบราซิล เคยเข้าร่วมการแข่งขันโอลิมปิกฤดูร้อน 1952 มารียู ฌอร์ฌี เสียชีวิตเมื่อวันที่ 28 มิถุนายน ค.ศ. 2019 ด้วยวัย 92 ปี
ติเอร์ราเดลฟูเอโก
ติเอร์ราเดลฟูเอโก (Tierra del Fuego; Land of Fire) เป็นกลุ่มเกาะทางตอนใต้สุด นอกฝั่งของทวีปอเมริกาใต้ ทางตอนใต้ของช่องแคบมาเจลลัน แยกออกจากกลุ่มเกาะแอนตาร์กติกที่อยู่ทางตอนใต้โดยช่องแคบเดรก เกาะขนาดใหญ่ที่สุดของหมู่เกาะนี้ได้แก่ เกาะติเอร์ราเดลฟูเอโก ซึ่งซีกตะวันตกเป็นของประเทศชิลี ส่วนซีกตะวันออกเป็นของประเทศอาร์เจนตินา มีเนื้อที่ 48,100 ตร.กม.(18,572 ตร.ไมล์) รวมถึงเกาะขนาดเล็กอื่น ๆ ที่อยู่ทิศตะวันออก รวมทั้งเกาะอิสลาเดโลสเอสตาโดส เป็นของอาร์เจนตินา ส่วนที่อยู่ทางทิศใต้ เช่น เกาะโอสเต เกาะนาบาริโน หมู่เกาะวอลลัสตัน และหมู่เกาะดิเอโกรามิเรส และที่อยู่ทางตะวันตก เช่น เกาะเดโซลาซิออน เกาะซานตาอิเนส เกาะกลาเรนซ์ และเกาะดอว์สันของประเทศชิลี
กลุ่มเกาะนี้ค้นพบโดยเฟอร์ดินานด์ มาเจลลัน ในปี ค.ศ. 1520 แต่ไม่มีชาวยุโรปมาตั้งถิ่นฐานจนกระทั่งในครึ่งหลังของศตวรรษที่ 19 ในยุคที่มีการทำฟาร์มแกะและยุคตื่นทอง
เกซาดิยา
เกซาดิยา (quesadilla) เป็นอาหารเม็กซิโกและอาหารเท็กซ์-เม็กซ์ชนิดหนึ่ง ประกอบด้วยแผ่นตอร์ติยาแป้งข้าวโพดหรือตอร์ติยาแป้งสาลี ใส่ไส้หลากชนิด โดยหลัก ๆ ได้แก่เนยแข็งขูดและส่วนผสมที่เป็นเนื้อสัตว์และ/หรือผักต่าง ๆ ซึ่งปรุงสุกแล้ว จากนั้นพับให้เป็นรูปพระจันทร์ครึ่งดวง แล้วนำไปนาบทั้งสองด้านในกระทะพื้นราบ
อนุสาวรีย์ทหารผ่านศึกเวียดนาม
อนุสาวรีย์ทหารผ่านศึกเวียดนาม (Vietnam Veterans Memorial) เป็นอนุสรณ์สงครามที่ตั้งอยู่ในวอชิงตัน ดี.ซี. ที่สร้างขึ้นเพื่อเป็นเกียรติแก่ทหารอเมริกันผู้ต่อสู้ในสงครามเวียดนาม และผู้เสียชีวิต และ ผู้สูญหายระหว่างสงคราม
การก่อสร้างอนุสาวรีย์และเหตุการณ์ที่เกี่ยวข้องเป็นเหตุการณ์ที่สร้างความขัดแย้งเป็นอันมากในสังคมอเมริกัน ที่เป็นผลให้มีเพิ่มสิ่งก่อสร้างอื่นในบริเวณอนุสาวรีย์ กลุ่มอนุสาวรีย์ในปัจจุบันประกอบด้วยสิ่งก่อสร้างสามชิ้น: อนุสาวรีย์ทหารสามนาย (Three Soldiers statue), อนุสาวรีย์ทหารผ่านศึกเวียดนามสตรี และ กำแพงอนุสาวรีย์ทหารผ่านศึกเวียดนามซึ่งเป็นสิ่งก่อสร้างหลักของอนุสาวรีย์
อนุสาวรีย์ได้รับแรงบันดาลใจจากการก่อสร้างชาเปลภราดรภาพและสันติภาพเพื่อทหารผ่านศึกเวียดนามในนิวเม็กซิโก ในปี ค.ศ. 1971 ที่เริ่มด้วยบิดามารดาของนายทหารเดวิด เวสต์ฟอลล์ผู้ถูกรุมสังหารพร้อมกับนายทหารอื่นอีกสิบสามคนในเวียดนามในปี ค.ศ. 1968.
ส่วนสำคัญของอนุสาวรีย์สร้างเสร็จในปี ค.ศ. 1982 อยู่ใน สวนคอนสทิทิวชัน (Constitution Gardens) ติดกับแนชันนัลมอลล์ (National Mall) ทางตะวันออกเฉียงเหนือของอนุสรณ์ลิงคอล์น (Lincoln Memorial) อนุสาวรีย์อยู่ในความดูแลของสำนักงานอุทยานแห่งชาติแห่งสหรัฐอเมริกา (National Park Service) กำแพงอนุสาวรีย์ทหารผ่านศึกเวียดนามนี้ เป็นแบบที่ชนะการประกวดออกแบบโดย มายา ลิน นักศึกษาจากมหาวิทยาลัยเยล ขณะที่เธอมีอายุเพียง 21 ปี บนอนุสาวรีย์มีรายนามของทหารจำนวนทั้งสิ้น 58,159 และเป็นสิ่งก่อสร้างที่เป็นที่นิยมลำดับที่สิบของสหรัฐอเมริกาที่จัดอันดับโดยสถาบันสถาปนิกแห่งสหรัฐอเมริกา
แม่น้ำกรีชุลอัลบ์
แม่น้ำกรีชุลอัลบ์ (Crișul Alb) หรือ แฟเฮร์-เกอเริช (Fehér-Körös) เป็นแม่น้ำในภาคตะวันตกของโรมาเนียในภูมิภาคประวัติศาสตร์ทรานซิลเวเนีย และตะวันออกเฉียงใต้ของฮังการี (เทศมณฑลเบเกช) แหล่งที่มาคือทิวเขาอาปูเซน ข้ามพรมแดนของฮังการี แม่น้ำแฟเฮร์-เกอเริชจะรวมกับแฟแคแต-เกอเริช ไม่กี่กิโลเมตรทางเหนือจากกยูลอกลายเป็นแม่น้ำเกอเริช ซึ่งไหลลงสู่แม่น้ำดานูบ ลำน้ำในส่วนประเทศโรมาเนียมีความยาว 234 กม. (145 ไมล์) และลุ่มน้ำมีขนาด 4,240 ตารางกิโลเมตร (1,640 ตารางไมล์)
ตาร์ลัก (เมือง)
นครตาร์ลัก, (กาปัมปางัน: Lakanbalen ning Tarlac; ปังกาซีนัน: Siyudad na Tarlac; อีโลกาโน: Siudad ti Tarlac, ตากาล็อก: Lungsod ng Tarlac) เป็นเมืองศูนย์กลางของจังหวัดตาร์ลัก ประเทศฟิลิปปินส์ ในปี ค.ศ. 2015 มีประชากร 342,493 คน ตาร์ลักเคยถูกเสนอให้เป็นนครที่มีประชากรอาศัยจำนวนสูง โดยประธานาธิบดี กลอเรีย มาคาปากัล-อาร์โรโย แต่ถูกคัดค้านโดยรัฐบาลประจำจังหวัด
ภูมิศาสตร์
ตาร์ลักตั้งอยู่ที่ศูนย์กลางของจังหวัด ติดกับเทศบาลกีโรนาและซันตาอิกนาเซียทางทิศเหนือ, ซันโฮเซทางทิศตะวันตก, คาปัสทางและคอนเซปซันทางทิศใต้ และเทศบาลวิกตอเรียและลาปาซทางทิศตะวันออก ตาร์ลักตั้งอยู่ริมแม่น้ำตาร์ลัก และอยู่ห่างจากมะนิลา 124 km ตาร์ลักอยู่ที่ความสูง 24 m จากระดับน้ำทะเล แต่ในบางพื้นที่ทางตะวันตก อาจมีความสูงถึง 50 m
การขนส่ง
ตาร์ลักเป็นจุดจอดรถโดยสารที่จะไปยังจังหวัดในเขตอีโลโคสและเขตบริหารคอร์ดิลเยรา บริษัทรถโดยสารที่สำคัญได้แก่ ฟิลิปปินแรบบิท, วิกตอเรียไลเนอร์, ไฟว์สตาร์, ปาร์ตัส, บาลิวักแทรนสิต, ฟารินัสแทรนสิต, กีนีซิส, ซันทรานส์, เดอลีออนเอ็กซ์เพรส, จีวีฟลอริดา และอื่น ๆ สถานีขนส่งจะอยู่บนทางหลวงแม็คอาร์เทอร์
จังหวัดชลบุรีในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2548
'''การเลือกตั้งสมาชิกสภาผู้แทนราษฎรจังหวัดชลบุรี พ.ศ. 2548''' เป็นส่วนหนึ่งของการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2548 กำหนดให้มีขึ้นในวันที่ 6 กุมภาพันธ์ พ.ศ. 2548 โดยแบ่งเขตการเลือกตั้งออกเป็น 7 เขตเลือกตั้ง จำนวนที่นั่งเท่าเดิมจากการเลือกตั้งครั้งก่อนเมื่อปี พ.ศ. 2544 แต่ละเขตเลือกตั้งจะมีสมาชิกสภาผู้แทนราษฎรได้เขตละ 1 คน
ผลการเลือกตั้งแบบบัญชีรายชื่อ
ผลการเลือกตั้งสมาชิกสภาผู้แทนราษฎรแบบบัญชีรายชื่อ จังหวัดชลบุรี
! colspan=2 | พรรค ! คะแนนเสียง ! ร้อยละ
เขตเลือกตั้งที่ 1
เขตการเลือกตั้งที่ 1 ประกอบด้วยอำเภอเมืองชลบุรี (เฉพาะตำบลเหมือง ตำบลแสนสุข ตำบลบ้านปึก ตำบลอ่างศิลา ตำบลเสม็ด ตำบลห้วยกะปิ ตำบลหนองข้างคอก ตำบลหนองรี และตำบลบ้านสวน)
เขตเลือกตั้งที่ 2
เขตการเลือกตั้งที่ 2 ประกอบด้วยอำเภอพานทอง อำเภอเมืองชลบุรี (เฉพาะตำบลบางปลาสร้อย ตำบลมะขามหย่ง ตำบลบ้านโขด ตำบลบางทราย ตำบลหนองไม้แดง ตำบลคลองตำหรุ ตำบลดอนหัวฬ่อ ตำบลนาป่า และตำบลสำนักบก) และอำเภอบ้านบึง (เฉพาะตำบลหนองซ้ำซาก)
เขตเลือกตั้งที่ 3
เขตการเลือกตั้งที่ 3 ประกอบด้วยอำเภอพนัสนิคม และกิ่งอำเภอเกาะจันทร์
เขตเลือกตั้งที่ 4
เขตการเลือกตั้งที่ 4 ประกอบด้วยอำเภอบ่อทอง อำเภอหนองใหญ่ และอำเภอบ้านบึง (ยกเว้นตำบลหนองซ้ำซาก)
เขตเลือกตั้งที่ 6
เขตการเลือกตั้งที่ 6 ประกอบด้วยอำเภอเกาะสีชัง อำเภอศรีราชา (เฉพาะตำบลทุ่งสุขลา) และอำเภอบางละมุง (ยกเว้นตำบลห้วยใหญ่ ตำบลโป่ง และตำบลเขาไม้แก้ว)
เขตเลือกตั้งที่ 7
เขตการเลือกตั้งที่ 7 ประกอบด้วยอำเภอสัตหีบ และอำเภอบางละมุง (เฉพาะตำบลห้วยใหญ่ ตำบลโป่ง และตำบลเขาไม้แก้ว)
ความโศกเศร้าครั้งแรก
ความโศกเศร้าครั้งแรก (Premier Deuil, The First Mourning) เป็นภาพเขียนสีน้ำมันที่เขียนโดยวิลเลียม-อดอล์ฟ บูเชอโร (William-Adolphe Bouguereau) จิตรกรสมัยชาวฝรั่งเศสที่ปัจจุบันตั้งแสดงอยู่ที่พิพิธภัณฑ์วิจิตรศิลป์แห่งชาติแห่งบัวโนสไอเรสในอาร์เจนตินา
วิลเลียม-อดอล์ฟ บูเชอโรเขียนภาพ “ความโศกเศร้าครั้งแรก” เสร็จในปี ค.ศ. 1888 เนื้อหาของภาพเป็นเหตุการณ์ที่เกิดขึ้นเมื่ออาดัม และ อีฟเพิ่งพบร่างของเอเบลลูกชายที่ถูกฆ่าโดยเคนลูกชายอีกคนหนึ่ง ตามคำบรรยายในพระคัมภีร์ไบเบิล การตายของเคนเป็นความตายครั้งแรกที่เกิดขึ้นกับมนุษย์
วิลเลียม-อดอล์ฟ บูเชอโรเพิ่งสูญเสียลูกชายคนที่สองก่อนที่จะเขียนภาพนี้
เรือดำน้ำชั้นกอตแลนด์
เรือดำน้ำชั้นกอตแลนด์ (Gotland-klass; Gotland-class submarines) ของกองทัพเรือสวีเดนเป็นเรือดำน้ำดีเซลไฟฟ้าสมัยใหม่ ซึ่งได้รับการออกแบบและสร้างโดยอู่เรือค็อกคูมส์ในประเทศสวีเดน พวกมันเป็นเรือดำน้ำลำแรกในโลกที่มีระบบเครื่องยนต์สเตอร์ลิงแรงขับเคลื่อนที่ไม่ใช้อากาศจากภายนอก (AIP) ซึ่งขยายความทนทานใต้น้ำของพวกมันจากไม่กี่วันถึงหลายสัปดาห์ ความสามารถนี้เคยใช้ได้เฉพาะกับเรือดำน้ำพลังงานนิวเคลียร์เท่านั้น
คุณสมบัติ
ณ ปี ค.ศ. 2008 เรือดำน้ำโจมตีชั้นกอตแลนด์ เป็นหนึ่งในเรือดำน้ำที่ทันสมัยที่สุดของกองทัพเรือสวีเดนที่ประจำการ ส่วนใหญ่ออกแบบมาสำหรับภารกิจดำน้ำ เช่น การสงครามต่อต้านเรือผิวน้ำ/ต่อต้านเรือดำน้ำ, การรวบรวมข่าวกรอง (ข่าวกรองทางการติดต่อสื่อสาร (โคมินต์), ข่าวกรองทางสัญญาณอิเล็กทรอนิกส์ (เอลินต์)), การเฝ้าระวังล่วงหน้า, การปฏิบัติการพิเศษ และภารกิจวางทุ่นระเบิด
บนผิวน้ำเรือดำน้ำนั้นขับเคลื่อนด้วยเครื่องยนต์เอ็มเทอู สองชุด ในขณะที่ดำน้ำ ระบบเอไอพีของเครื่องยนต์สเตอร์ลิงที่ค็อกคูมส์สร้างขึ้นจะใช้ในการขับเคลื่อนเครื่องกำเนิดไฟฟ้า 75 กิโลวัตต์ (101 แรงม้าเพลา) สำหรับการขับเคลื่อนหรือการชาร์จแบตเตอรี่ เครื่องยนต์สเตอร์ลิงเหมาะอย่างยิ่งสำหรับเรือดำน้ำเพราะเครื่องยนต์แทบจะเงียบ และสามารถใช้น้ำทะเลรอบ ๆ เป็นชุดระบายความร้อนเพื่อเพิ่มประสิทธิภาพ ความทนในการดำน้ำนั้น ขึ้นอยู่กับปริมาณของออกซิเจนเหลวที่เก็บไว้ในเรือ และเรียกได้ว่าเป็น "สัปดาห์" ชั้นนี้มีลักษณะสัญญาณเสียงต่ำ, ความต้านทานแรงกระแทกสูง และระบบการรบที่มีความสามารถ
รายการธงในประเทศไทย
หน้านี้คือรายชื่อธงต่างๆ ในประเทศไทย
ฟุตบอลโลก 1934
ฟุตบอลโลก 1934 (1934 FIFA World Cup) เป็นการแข่งขันฟุตบอลโลกครั้งที่ 2 ที่ประเทศอิตาลีที่จัดขึ้นระหว่างวันที่ 27 พฤษภาคมถึง 10 มิถุนายน ค.ศ. 1934 อิตาลีได้รับเลือกเป็นประเทศเจ้าภาพจากฟีฟ่าในการประชุมที่สต็อกโฮล์มเมื่อเดือนตุลาคม ค.ศ. 1930 เป็นฟุตบอลโลกครั้งแรกที่มีการแข่งขันในรอบคัดเลือก มีทีมชาติที่เข้าแข่ง 32 ทีมและคัดเหลือ 16 ทีมในรอบสุดท้าย อิตาลีเป็นแชมป์การแข่งขันครั้งนี้โดยชนะเชโกสโลวาเกียในรอบชิงชนะเลิศ 2-1
โดยในครั้งนี้ กล่าวกันว่า เบนิโต มุสโสลินี ผู้นำของอิตาลีในระบอบฟาสซิสต์ มีคำสั่งให้อิตาลีต้องได้แชมป์ เพื่อเป็นหน้าเป็นตาให้แก่ตนเอง
มรกต กรเกษม
นายแพทย์ มรกต กรเกษม เป็นอดีตรัฐมนตรีช่วยว่าการกระทรวงสาธารณสุข ในรัฐบาลของพลเอกสุรุยทธ์ จุลานนท์ หลังการรัฐประหารในประเทศไทย พ.ศ. 2549 และอดีตเลขาธิการคณะกรรมการอาหารและยา (อย.)
ฟุตบอลโลก 1934
Quarter-finals
Replay:
มรกต กรเกษม
ประวัติ
มรกต กรเกษม เกิดเมื่อวันที่ 20 ตุลาคม พ.ศ. 2476 เป็นบุตรของนายชุมพร กับนางแถมสิน กรเกษม สำเร็จการศึกษาแพทย์ศาสตรบัณฑิต จากคณะแพทยศาสตร์ศิริราชพยาบาล มหาวิทยาลัยมหิดล เมื่อปี พ.ศ. 2501 และปริญญาโท สาธารณสุขศาสตรมหาบัณฑิต จากมหาวิทยาลัยมหิดล ในปี พ.ศ. 2507 ด้านครอบครัวสมรสกับนางวันดี กรเกษม มีบุตร 4 คน คือ นายกุลดิลก กรเกษม นายอลงกรณ์ กรเกษม นายศรันย์ กรเกษม และนางสาวปาริฉัตร กรเกษม
การทำงาน
มรกต กรเกษม เริ่มรับราชการในสังกัดกระทรวงสาธารณสุข ในตำแหน่งหัวหน้าหน่วยแพทย์พระราชทานรักษาประชาชน ประจำภาคตะวันออกเฉียงเหนือ ในปี พ.ศ. 2501 จากนั้นได้รับตำแหน่งหัวหน้าสถานีอนามัย ในอำเภอนางรอง จังหวัดบุรีรัมย์ ต่อจากนั้นได้รับราชการและได้รับการเลื่อนตำแหน่งเรื่อยมาเป็น นายแพทย์อนามัยจังหวัดสมุทรสงคราม นายแพทย์ตรวจราชการสาธารณสุข ผู้อำนวยการกองอนามัยครอบครัว
ต่อมาในปี พ.ศ. 2529 ได้รับตำแหน่งนายแพทย์ใหญ่สำนักงานปลัดกระทรวงสาธารณสุข เป็นรองอธิบดีกรมอนามัย รองปลัดกระทรวงสาธารณสุข และตำแหน่งสุดท้ายก่อนเกษียณอายุราชการ คือ เลขาธิการคณะกรรมการอาหารและยา (อย.)
งานการเมือง
มรกต กรเกษม เป็นหนึ่งในกลุ่มผู้ร่วมลงนามทูลเกล้าฯ ถวายฎีกาขอนายกรัฐมนตรีพระราชทาน เมื่อวันที่ 5 มีนาคม พ.ศ. 2549 โดยอ้างอิงความตามมาตรา 7 ของรัฐธรรมนูญแห่งราชอาณาจักรไทย พุทธศักราช 2540
ในการจัดตั้งรัฐบาลหลังการรัฐประหาร พ.ศ. 2549 จึงได้รับตำแหน่งที่ปรึกษารัฐมนตรีว่าการกระทรวงสาธารณสุข (นายแพทย์มงคล ณ สงขลา) และได้รับโปรดเกล้าฯ แต่งตั้งเป็นรัฐมนตรีช่วยว่าการกระทรวงสาธารณสุข ในเดือนมีนาคม พ.ศ. 2550
รถถังขนาดกลางไทป์ 3 ชินุ
รถถังกลางไทป์ 3 ชินุ (三式中戦車 チヌ San-shiki chū-sensha Chi-nu) เป็นรถถังขนาดกลางของกองทัพบกจักรวรรดิญี่ปุ่นในสงครามโลกครั้งที่สอง มันได้ถูกสร้างขึ้นมาเพื่อตอบโต้เอ็ม4 เชอร์แมนของสหรัฐ โดยมันติดปืนใหญ่ขนาด 75 มม. ซึ่งเป็นหนึ่งในปืนรถถังญี่ปุ่นที่ใหญ่ที่สุดในช่วงสงคราม
สวนิต คงสิริ
นายสวนิต คงสิริ (เกิด 20 เมษายน พ.ศ. 2485) นักการทูตชาวไทย อดีตรัฐมนตรีช่วยว่าการกระทรวงการต่างประเทศ ในรัฐบาลของ พลเอก สุรยุทธ์ จุลานนท์
ประวัติ
นายสวนิต คงสิริ เกิดเมื่อวันที่ 20 เมษายน พ.ศ. 2485 ที่กรุงเทพมหานคร สำเร็จการศึกษาระดับปริญญาโท ด้านความสัมพันธ์ระหว่างประเทศ จากมหาวิทยาลัย The American University ประเทศสหรัฐอเมริกา ด้านครอบครัว เคยสมรสกับหม่อมราชวงศ์หญิงวิภานันท์ รังสิต มีบุตร 2 คน คือ นางสาวปิณิดา คงสิริ และนายนิตินันท์ คงสิริ
การทำงาน
นายสวนิต คงสิริ เริ่มรับราชการในกระทรวงการต่างประเทศ เมื่อปี พ.ศ. 2509 เคยดำรงตำแหน่งสำคัญในกระทรวงอาทิ อธิบดีกรมสารนิเทศ อธิบดีกรมเศรษฐกิจ รองปลัดกระทรวงการต่างประเทศ และยังเคยดำรงตำแหน่งสมาชิกวุฒิสภา ในระหว่างปี พ.ศ. 2538 - พ.ศ. 2539 อีกด้วย
นอกจากนั้นนายสวนิต คงสิริ ยังเคยดำรงตำแหน่งเอกอัครราชทูตไทย ณ กรุงเวียนนา สาธารณรัฐออสเตรีย เอกอัครราชทูตผู้แทนถาวรไทยประจำสำนักงานขององค์การสหประชาชาติและองค์การระหว่างประเทศอื่นๆ ณ กรุงเวียนนา อาทิ ทบวงการพลังงานปรมาณูระหว่างประเทศ (International Atomic Energy Agency หรือ IAEA) และองค์การพัฒนาอุตสาหกรรมแห่งสหประชาชาติ (UNIDO) เอกอัครราชทูตไทย ณกรุงปักกิ่ง สาธารณรัฐประชาชนจีน และเอกอัครราชทูตไทย ณ กรุงแคนเบอร์รา ประเทศออสเตรเลีย
ต่อมาในปี พ.ศ. 2549 ได้รับตำแหน่งรัฐมนตรีช่วยว่าการกระทรวงการต่างประเทศ ในรัฐบาลหลังการรัฐประหาร พ.ศ. 2549 ซึ่งนายสวนิต คงสิริ ได้ขอลาออกจากตำแหน่งเนื่องจากกรณีถือหุ้นเกิน 5 %
ปัจจุบันนายสวนิต คงสิริ ดำรงตำแหน่งผู้ช่วยเลขาธิการ สภากาชาดไทย
ท่าอากาศยานนานาชาติคันไซ
ท่าอากาศยานนานาชาติคันไซ  เป็นท่าอากาศยานนานาชาติที่ตั้งอยู่เกาะที่มนุษย์สร้างขึ้นในอ่าวโอซากะ นอกชายฝั่งเมืองเซ็นนังและเมืองอิซูมิซาโนะ จังหวัดโอซากะ ญี่ปุ่น ออกแบบโดยสถาปนิก Renzo Piano เปิดให้บริการเมื่อวันที่ 4 กันยายน 2537 โดย ในระหว่างปีงบประมาณ 2015 (พ.ศ. 2558) ท่าอากาศยานแห่งนี้มีเที่ยวบินเข้าและออก 163,506 เที่ยว ในจำนวนนี้มี 72,251 เที่ยวเป็นเที่ยวบินระหว่างประเทศ และอีก 40,328 เที่ยวเป็นเที่ยวบินภายในประเทศ มีผู้โดยสารมาใช้บริการทั้งหมด 23,214,756 คน โดยเป็นผู้โดยสารระหว่างประเทศ 16,250,323 คน และผู้โดยสารภายในประเทศ 5,289,063 คน วันที่ 5 กันยายน พ.ศ. 2561 ถึงวันที่ 6 กันยายน พ.ศ. 2561 ท่าอากาศยานประกาศปิดทำการชั่วคราวเนื่องจากมีพายุไต้ฝุ่นเจบี (พ.ศ. 2561)
ปัญหาสิ่งแวดล้อมในประเทศอินเดีย
มีปัญหาสิ่งแวดล้อมในประเทศอินเดียหลายด้าน ทั้งมลพิษทางอากาศ, มลพิษทางน้ำ, ขยะ และมลพิษของสภาพแวดล้อมทางธรรมชาติ ต่างเป็นปัญหาที่ท้าทายทั้งหมดของประเทศอินเดีย สถานการณ์เลวร้ายเหล่านี้เคยเกิดขึ้นระหว่างปี ค.ศ. 1947 ไปจนถึง 1995 ต่อมา ได้มีการเก็บรวบรวมข้อมูลและการศึกษาการประเมินสภาพแวดล้อมของผู้เชี่ยวชาญแห่งธนาคารโลกระหว่างปี ค.ศ. 1995 จนถึง 2010 โดยมีการเผยว่า อินเดียเป็นหนึ่งในประเทศที่มีการพัฒนาในการแก้ไขปัญหาสิ่งแวดล้อมและการปรับปรุงคุณภาพสิ่งแวดล้อมได้เร็วที่สุดในโลก ประเทศอินเดียยังมีเวลาที่ยาวนานในการเข้าถึงคุณภาพของสิ่งแวดล้อมเช่นเดียวกับความสุขของผู้คนในเศรษฐกิจที่ได้พัฒนาแล้ว และมลพิษที่เหลืออยู่ยังคงเป็นสิ่งท้าทายสำคัญของประเทศอินเดีย
ทั้งนี้ ปัญหาสิ่งแวดล้อมเป็นหนึ่งในสาเหตุหลักของการเกิดโรค, ปัญหาสุขภาพ และผลกระทบต่อการดำรงชีวิตในระยะยาวสำหรับประเทศอินเดีย
กรพัฒน์ นารีจันทร์
กรพัฒน์ นารีจันทร์ (เกิด 7 ตุลาคม 2540) เป็นนักฟุตบอลอาชีพชาวไทยและนักฟุตบอลทีมชาติไทย เล่นในตำแหน่งผู้รักษาประตู เขาเริ่มต้นจากนักกีฬาฟุตบอลโรงเรียนสารวิทยา ก่อนเริ่มต้นเส้นทางอาชีพกับ บีจี เอฟซี ชุดบี ปัจจุบันเล่นให้กับสโมสรลำพูน วอร์ริเออร์ ในไทยลีก
กาฬโรคต่อมน้ำเหลือง
กาฬโรคต่อมน้ำเหลือง (bubonic plague) เป็นชนิดย่อยชนิดหนึ่งของกาฬโรคซึ่งเกิดจากการติดเชื้อแบคทีเรีย Yersinia pestis ผู้ป่วยจะเริ่มมีอาการคล้ายเป็นไข้หวัดใหญ่เมื่อเวลาผ่านไป 1-7 วันหลังได้รับเชื้อ โดยจะมีไข้ ปวดศีรษะ และอาเจียน ต่อมน้ำเหลืองในบริเวณใกล้เคียงกับจุดที่รับเชื้อโรคผ่านผิวหนังจะบวมโตและมีอาการเจ็บ บางครั้งต่อมน้ำเหลืองเหล่านี้อาจแตกออกเป็นแผลได้
สาเหตุ
กาฬโรคต่อมน้ำเหลืองเกิดจากการติดเชื้อแบคทีเรีย Yersinia pestis โดยมีตัวหมัดหนูเมืองร้อน (Xenopsylla chopis) เป็นพาหะ เฉพาะกรณีที่ผู้ป่วยมีอาการลุกลามจนกลายเป็นกาฬโรคในกระแสเลือด (septicemic plague) เท่านั้น จึงจะสามารถติดต่อกันผ่านการสัมผัสเนื้อเยื่อที่ติดเชื้อหรือการไอได้
สตาร์เคด (1998)
สตาร์เคด (1998)  เป็นศึกเปย์-เปอร์-วิวของ เวิลด์แชมเปี้ยนชิพเรสต์ลิง จัดในวันที่ 27 ธันวาคม พ.ศ. 2541 ซึ่งเป็นครั้งที่ 16 ของศึก สตาร์เคด ณ MCI Center, Washington, D.C. สหรัฐอเมริกา โดยมีจำนวนผู้เข้าชมในสนามทั้งสิ้น 16,066 คน
เบื้องหลัง/ก่อนถึงศึกสตาร์เคด
แมทช์คู่เอกระหว่าง Goldberg กับ Kevin Nash ซึ่งนับตั้งแต่การปรากฏตัวครั้งแรกของ Goldberg นับเป็นช่วงเริ่มต้นสถิติไม่เคยแพ้ใคร และในศึกดับเบิลยูซีดับเบิลยู มันเดย์ ไนโตร (6 กรกฎาคม 1998) Goldberg ได้เอาชนะ Hollywood Hogan ในการชิงแชมป์โลก WCW ได้สำเร็จ ต่อมาในศึกเวิลด์วอร์ Kevin Nash ได้เอาชนะแมทช์การปล้ำแบทเทิลรอยัล ในการเป็นผู้ท่าชิงแชมป์โลก WCW และทำลายสถิติจาก Goldberg ในศึกสตาร์เคด ที่ไม่เคยแพ้ใครมา 173 แมทช์
เรื่องราวระหว่าง Ric Flair และ Eric Bischoff เริ่มตั้งแต่วันที่ 14 กันยายน หลังจากที่กลุ่ม Four Horsemen ได้รีฟอร์มอีกครั้งหนึ่ง เพื่อเจอกับพวก nWo แต่กลายเป็นการเจอกันระหว่าง Ric Flair กับ Eric Bischoff
ยูริกะ คูโบะ
ยูริกะ คูโบะ (ชื่อจริง : 久保 由利香 (อ่านออกเสียงเหมือนกัน); 19 พฤษภาคม 1989 -) เป็น นักพากย์ นักร้อง และ นางแบบ ชาวญี่ปุ่น เกิดที จังหวัดนาระ สังกัดสเตย์ลัก ค่ายเพลงโพนีแคนยอน เป็นสมาชิกของวงนักพากย์ μ's เคยใช้ชื่อว่า ยูริกะ นาราฮาระ (楢原 ゆりか)
ผลงานเด่นได้แก่ โคอิซึมิ ฮานาโยะ ในเลิฟไลฟ์! ปฏิบัติการไอดอลจำเป็น ชิเรโตโก ริง ใน High School Fleet
โซระ โทกูอิ
โซระ โทกูอิ (徳井 青空, とくい そら, 26 ธันวาคม 1989 -) เป็น นักพากย์หญิง และ นักวาดการ์ตูน ชาวญี่ปุ่น เกิดที่ เมืองมินามิโบโซ จังหวัดจิบะ อยู่สังกัดอาเว็กซ์พิกเจอร์ มีชื่อเล่นว่า โซรามารุ (そらまる) เป็นสมาชิกของวงนักพากย์ μ's และ มิลกีโฮมส์
พระอาจารย์อาจ พนรัตน
พระอาจารย์อาจ พนรัตน เป็นพระภิกษุชาวไทย เคยดำรงสมณศักดิ์เป็นสมเด็จพระพนรัตน ตำแหน่งเจ้าอาวาสวัดสระเกศราชวรมหาวิหาร และเจ้าอาวาสวัดมหาธาตุยุวราชรังสฤษฎิ์ราชวรมหาวิหาร แต่ภายหลังถูกถอดจากสมณศักดิ์เนื่องจากมีพฤติกรรมรักร่วมเพศ
ประวัติ
พระอาจารย์อาจ เกิดเมื่อวันอาทิตย์ ขึ้น 11 ค่ำ เดือนยี่ ตรงกับวันที่ 7/8 มกราคม พ.ศ. 2301 (นับแบบปัจจุบันตรงกับ พ.ศ. 2302) ในรัชสมัยสมเด็จพระที่นั่งสุริยาศน์อมรินทร์ ชีวประวัติในช่วงต้นไม่ปรากฏ ต่อมาได้อุปสมบทและในรัชสมัยพระบาทสมเด็จพระพุทธยอดฟ้าจุฬาโลกมหาราช ท่านอยู่วัดสระเกศราชวรมหาวิหารมีสมณศักดิ์เป็นพระราชาคณะที่พระพรหมมุนี ต่อมาในรัชสมัยพระบาทสมเด็จพระพุทธเลิศหล้านภาลัยจึงได้เลื่อนเป็นพระพิมลธรรม
ต่อมาวันที่ 19 สิงหาคม พ.ศ. 2359 สมเด็จพระพนรัตน (มี) ได้รับสถาปนาเป็นสมเด็จพระสังฆราช ในคราวเดียวกันนี้จึงโปรดให้สถาปนาพระพิมลธรรม (อาจ) เป็นสมเด็จพระพนรัตน ปริยัติวรา วิสุทธิสังฆาปรินายก ตรีปิฎกธราจารย์ สฤทธิขัติยสารสุนทร มหาคณิศร บวรวามะคณะสังฆาราม คามวาสี อรัญวาสี ถึงเดือน 12 มีผู้ฟ้องร้องว่าพระพุทธโฆษาจารย์ (บุญศรี) วัดมหาธาตุ พระญาณสมโพธิ (เค็ม) วัดนาคกลาง และพระมงคลเทพมุนี (จีน) วัดหน้าพระเมรุ ต้องอาบัติปาราชิกมานานแล้ว เนื่องจากเสพเมถุนจนมีบุตรหลายคน เมื่อไต่สวนพบว่าเป็นจริงก็โปรดให้นำทั้ง 3 คนไปจำคุก แล้วโปรดให้สมเด็จพระสังฆราช (มี) และสมเด็จพระพนรัตน (อาจ) แต่งหนังสือโอวาทานุสาสนี เกี่ยวกับข้อวัตรปฏิบัติอันสมควรแก่สมณะเพื่อคัดแจกจ่ายไปตามพระอารามต่าง ๆ
หลังจากสมเด็จพระสังฆราช (มี) สิ้นพระชนม์และรับพระราชทานเพลิงพระศพเมื่อวันที่ 28 พฤศจิกายน พ.ศ. 2362 มีพระประสงค์จะสถาปนาสมเด็จพระพนรัตน (อาจ) เป็นสมเด็จพระสังฆราช จึงโปรดให้แห่มาสถิต ณ วัดมหาธาตุ ในเดือน 4 ในปีถัดมาเกิดอหิวาตกโรคระบาดหนักจนทำให้การสถาปนาต้องเลื่อนออกไป จนถึงเดือน 11 มีผู้ฟ้องร้องว่าท่านชอบหยอกเอินศิษย์หนุ่มด้วยกิริยาไม่เหมาะสม ท่านรับสารภาพแต่ยืนยันว่าไม่ถึงปาราชิก จึงรับสั่งให้ถอดจากสมณศักดิ์แล้วเนรเทศออกจากพระอารามหลวง ท่านจึงไปอยู่วัดไทรทอง (ปัจจุบันคือวัดเบญจมบพิตรดุสิตวนารามราชวรวิหาร) จนกระทั่งมรณภาพในรัชสมัยพระบาทสมเด็จพระนั่งเกล้าเจ้าอยู่หัว
ชอกกอธ
ลักษณะ
ในเรื่อง At The Mountains of Madness เลิฟคราฟท์ได้บรรยายถึงชอกกอธว่าเป็นสัตว์ที่มีรูปร่างคล้ายกับอะมีบาขนาดใหญ่ ร่างของมันดูคล้ายกับว่าเป็นน้ำมันดินที่มีดวงตาจำนวนมากลอยอยู่บนผิวหน้า ไม่มีรูปร่างแน่นอน แต่สามารถเปลี่ยนร่างกายเป็นแขนขาหรืออวัยวะต่าง ๆ ได้ตามต้องการ เมื่ออยู่ในสภาพทรงกลมนั้นชอกกอธโดยทั่วไปจะมีเส้นผ่านศูนย์กลางประมาณ 15 ฟุต แต่ก็มีชอกกอธที่มีขนาดใหญ่กว่านั้นมาก
ชอกกอธยังปรากฏตัวในเรื่องอื่นของชุดตำนานคธูลู เช่น The Shadow Over Innsmouth (พ.ศ. 2474) และ The Thing on the Doorstep (พ.ศ. 2476) โดยมักมีบทบาทเป็นอสูรรับใช้หรือถูกลัทธิต่าง ๆ จับมา ชอกกอธนั้นมักส่งเสียงว่า "เทเคลิ-ลิ" ตลอดเวลา
ประวัติในเรื่อง
ชอกกอธเป็นสิ่งมีชีวิตที่เกิดจากเอลเดอร์ธิงซึ่งถูกสร้างจากการตัดต่อพันธุกรรมให้เป็นสัตว์ใช้แรงงาน เนื่องจากมีร่างกายที่สามารถเปลี่ยนรูปได้ตามต้องการจึงเป็นสัตว์ที่มีประโยชน์กับการใช้งานในน้ำอย่างมาก แม้ว่าชอกกอธจะเข้าใจภาษาของเอลเดอร์ธิง แต่ก็ไม่มีจิตสำนึกที่แท้จริงและถูกควบคุมผ่านการสะกดจิตแทน
เมื่อเอลเดอร์ธิงได้ละทิ้งถิ่นฐานบนบกก็ได้พาชอกกอธกลับไปยังทะเลด้วย แต่ก็ยังเหลือชอกกอธที่ใช้ชีวิตบนบกได้อยู่ในเมืองที่ถูกทิ้งร้างของตน ชอกกอธที่เหลืออยู่นี้ได้เลียนแบบโครงสร้างสังคมและพฤติกรรมต่าง ๆ ของเอลเดอร์ธิงในอดีต
ซี56 31
รถจักรไอน้ำโมกุล C56 หมายเลข 725 (C56 31) หรือ รถจักรไอน้ำ C56 31 (JNR Class C56 31) เป็นหนึ่งรถจักรไอน้ำในตระกูล รถจักรไอน้ำโมกุล C56 เป็นรถจักรไอน้ำที่สร้างขื้นในประเทศญี่ปุ่น สร้างโดยสมาคมอุตสาหกรรมรถไฟแห่งประเทศญี่ปุ่น นำมาใช้การครั้งแรกของประเทศไทยเมื่อปี พ.ศ. 2489 และเป็นรถในพิธีเปิดทางรถไฟสายมรณะ เมื่อวันที่ 25 ธันวาคม พ.ศ. 2486 ปัจจุบัน รถจักรไอน้ำโมกุล C56 หมายเลข 725 คันนี้ตั้งอยู่ที่พิพิธภัณฑ์ยูชูคาน ในส่วนของศาลเจ้ายาซูกูนิ ในกรุงโตเกียว ประเทศญี่ปุ่น ที่แห่งนี้
ประวัติ
ซี56 31 ผลิตโดย บริษัท นิปปอน ชาเรียว เซโซะ ไกรชะ จำกัด โรงงานตั้งอยู่ที่นครนาโงยะ, จังหวัดไอจิ, ประเทศญี่ปุ่น และถูกนำมาใช้การโดยการรถไฟแห่งประเทศญี่ปุ่น ประจำการในเส้นทางรถไฟสายนานาโอะ ในอิชิกาว่าก่อนสงครามครั้งที่ 2 ซี56 31 เป็นรถจักรไอน้ำคันแรกที่ใช้งานทางรถไฟสายมรณะ หลังจากนำกลับไปที่ประเทศญี่ปุ่นแล้ว ก็เคลื่อนย้ายตั้งอยู่ที่พิพิธภัณฑ์ยูชูคาน ในส่วนของศาลเจ้ายาซูกูนิ ในกรุงโตเกียว เพื่อจัดแสดงว่าเป็นความทรงจำว่ามีผู้เสียชีวิตในการก่อสร้างทางรถไฟสายมรณะประมาณ 100,000 คน
สงครามโลกครั้งที่ 2
ในปี พ.ศ. 2485 ซี56 31 ถูกนำส่งมาที่ประเทศไทย ซึ่งเป็นหนึ่งในรถจักรไอน้ำ 90 คันนี้ที่ถูกส่งลงมาทางใต้โดยญี่ปุ่น และเป็นรถในพิธีเปิดทางรถไฟสายมรณะ และเป็นรถจักรไอน้ำคันแรกที่วิ่งอยางเป็นทางการ
หลังสงครามโลกครั้งที่ 2 และกลับสู่ประเทศบ้านเกิด
ปัจจุบันใช้การในการรถไฟแห่งประเทศไทย ใช้ทำขบวนรถโดยสารและรถสินค้าจนถึงปี พ.ศ. 2520 ต่อมา เมื่อปี พ.ศ. 2522 ประเทศญี่ปุ่นได้ซื้อกลับไปจำนวน 2 คัน คือหมายเลข 725 และ 735 ส่วนรถจักรไอน้ำโมกุล C56 หมายเลข 725 ได้จัดแสดงที่พิพิธภัณฑ์ยูชูคาน ณ ที่แห่งนี้
จัดแสดงที่พิพิธภัณฑ์ยูชูคาน
ต่อมาได้จัดแสดงตั้งอยู่ที่พิพิธภัณฑ์ยูชูคาน ในส่วนของศาลเจ้ายาซูกูนิ ในกรุงโตเกียว ประเทศญี่ปุ่น ตั้งแต่ปี พ.ศ. 2522 และมีทีมบำรุงรักษารถจักรไอน้ำอย่างดี เพื่อเป็นแสดงว่าความโหดร้ายที่กระทำบนเส้นทางรถไฟไทย-พม่า ทำให้เกิดเสียงวิพากษ์วิจารณ์ โดยเฉพาะจากประชาชนจากออสเตรเลียและสหรัฐอเมริกา
ชักหวีด ณ พิพิธภัณฑ์ยูชูคาน
โดย เวลา 14.00 น. ตามเวลาประเทศญี่ปุ่น ทางเจ้าหน้าที่ดูแลศาลเจ้าและทีมงานจิตอาสาดูแลรถจักรไอน้ำ C56 31 ได้ทำการ “ชักหวีด” C56 31 เป็นครั้งแรกในรอบ 40 ปี หลังจากที่ C56 31 ได้กลับสู่บ้านเกิดที่ญี่ปุ่นหลังจากที่ได้เข้ามาประจำการในประเทศไทย นับตั้งแต่สงครามโลกครั้งที่ 2  โดยแขวงสุดท้ายที่ รถจักรไอน้ำ C56 31 ได้ใช้งานในประเทศไทย คือแขวงทุ่งสง จังหวัดนครศรีธรรมราช
โดยการชักหวีดนั้น.ทางเจ้าหน้าที่ผู้ดูแล ได้ทำการต่อถังลมแรงดันสูงเพื่อใช้แรงดันลมแทนไอน้ำ ทำให้เกิดเสียงผ่านไปยังห้องต่างๆจำนวน5ห้องของตัวหวีด
โดยคุณ คลิปวิดิโอ การชักหวีดดังกล่าวถูกถ่ายโดย คุณโอกาว่า สมาชิกชาวญี่ปุ่นของทีมงาน SL TEAM ประเทศไทย (ตำแหน่งประสานงานต่างประเทศ) และท่านยังเป็นสมาชิก C56 31 volunteer Yasukuni Team อีกด้วย
ทีมงาน SL TEAM ประเทศไทยขอขอบคุณทีมงานจิตอาสา C56 31 volunteer Yasukuni Team ทุกท่านครับที่ได้ทำการดูแลรถจักรไอน้ำ C56 31 เป็นอย่างดี......
“ขออุทิศให้แด่ พันตรี เรนิชิ ซูกาโนะ อดีตนายทหารกองทัพบกจักรวรรดิญี่ปุ่นตำแหน่ง วิศวกรผู้ออกแบบเส้นทางรถไฟสายไทย-พม่า
ผู้เป็นอดีตประธานชมรมจิตอาสาดูแลรถจักรไอน้ำ C56 31 ในศาลเจ้ายาสุกุนิ
และ คุณ คัตซึยะ ซึกาโมโต้ ผู้ล่วงลับ ซึ่งท่านได้ที่ตามหา C5631 ในประเทศไทยและนำ C56 31 กลับสู่บ้านเกิดที่ญี่ปุ่น ”
จิมมี แซวิล
เซอร์เจมส์ วิลสัน วินเซนต์ แซวิล (Sir James Wilson Vincent Savile, ; 31 ตุลาคม ค.ศ. 1926 – 29 ตุลาคม ค.ศ. 2011) เป็นดีเจ นักจัดรายการโทรทัศน์และวิทยุชาวอังกฤษที่เคยจัดรายการในบีบีซี ได้แก่ ท็อปออฟเดอะป็อปส์ และ จิมวิลฟิกซ์อิต เขาบริจาคเงินให้กับการกุศลประมาณ 40 ล้านปอนด์ และได้รับยกย่องอย่างกว้างขวางในฐานะผู้ระดมทุนและคุณสมบัติส่วนบุคคลในช่วงที่ยังมีชีวิตอยู่ หลังจากเสียชีวิต มีข้อกล่าวหาการล่วงละเมิดทางเพศต่อเขากว่าร้อยคดี ทำให้ตำรวจสรุปว่าแซวิลเคยทำความผิดทางเพศมาก่อน —โดยอาจเป็นหนึ่งในชาวอังกฤษที่มีลูกมากที่สุด
ในวัยรุ่น แซวิลเคยทำงานในเหมืองถ่านหิน โดยได้รับอาการบาดเจ็บที่กระดูกสันหลังตอนอายุ 14 ปี และเคยอยู่ในกลุ่มเบวินบอยส์ในช่วงสงครามโลกครั้งที่สอง ในช่วงที่ยังมีชีวิตอยู่ เขาเป็นที่รู้จักจากการระดมทุนและสนับสนุนการกุศลและโรงพยาบาล ใน ค.ศ. 2009 เดอะการ์เดียนกล่าวถึงเขาว่าเป็น "ผู้ใจบุญสุนทาน" และได้รับการยกย่องจากผลงานการกุศล เขาได้รับรางวัลเครื่องราชอิสริยาภรณ์จักรวรรดิบริติชใน ค.ศ. 1971 และได้รับยศอัศวินใน ค.ศ. 1990
ในเดือนตุลาคม ค.ศ. 2012 หลังเขาเสียชีวิตเกือบปีเดียว สารคดีของไอทีวีสืบสวนข้ออ้างการล่วงละเมิดทางเพศโดยแซวิล ซึ่งทำให้มีการรายงานข่าวจากสื่ออย่างกว้างขวางและมีคำให้การของพยานและการเรียกร้องการล่วงละเมิดทางเพศที่เพิ่มขึ้นอย่างรวดเร็ว จนถึงข้อกล่าวหาการล่วงละเมิดทางเพศเด็กโดยแซวิลในช่วงหกทศวรรษ มีการกล่าวถึงเขาเป็น "ผู้ทำความผิดทางเพศมาก่อน" และต่อมาระบุด้วยว่ากำลังดำเนินการสอบสวนมากกว่า 400 คดีตามคำให้การของผู้ที่อาจจะเป็นเหยื่อ 300 ราย ผ่านกองกำลังตำรวจในสหราชอาณาจักร 14 แห่ง ในช่วงปลายเดือนตุลาคม ค.ศ. 2012 เรื่องอื้อฉาวเหล่านี้ส่งผลให้มีการสอบสวนหรือหาความเห็นจากบีบีซี กับบริการสาธารณสุขแห่งชาติ, สำนักงานอัยการ และกรมอนามัย  ในเดือนมิถุนายน ค.ศ. 2014 ได้มีการสรุปการสืบสวนกิจกรรมของแซวิลว่า เขาเคยล่วงละเมิดทางเพศเจ้าหน้าที่และผู้ป่วยในช่วงอายุ 5 ถึง 75 ปีเป็นเวลาหลายทศวรรษ
สมเด็จพระราชาธิบดีฆวน การ์โลสที่ 1 แห่งสเปน
สมเด็จพระราชาธิบดีฆวน การ์โลสที่ 1 แห่งสเปน หรือ พระเจ้าฆวน การ์โลสที่ 1 (Juan Carlos I; เสด็จพระราชสมภพ 5 มกราคม ค.ศ. 1938) เป็นพระมหากษัตริย์สเปนระหว่าง ค.ศ. 1975–2014
ฟรันซิสโก ฟรังโก ผู้เผด็จการสเปน กำหนดให้สมเด็จพระราชาธิบดีฆวน การ์โลสที่ 1 เป็นประมุขแห่งรัฐองค์ถัดมาใน ค.ศ. 1969 พระองค์เสด็จขึ้นครองราชย์เมื่อวันที่ 22 พฤศจิกายน ค.ศ. 1975 สองวันหลังฟรังโกถึงแก่อสัญกรรม เป็นพระมหากษัตริย์สเปนพระองค์แรกนับแต่ ค.ศ. 1931 ไม่นานจากนั้น สมเด็จพระราชาธิบดีฆวน การ์โลสทรงริเริ่มการปฏิรูปเพื่อทลายระบอบฟรังโกและเริ่มต้นการเปลี่ยนผ่านสู่ประชาธิปไตยของประเทศสเปน ซึ่งนำไปสู่การอนุมัติรัฐธรรมนูญแห่งสเปน ค.ศ. 1978 ในการลงประชามติ ซึ่งสถาปนาระบอบราชาธิปไตยภายใต้รัฐธรรมนูญ สมเด็จพระราชาธิบดีฆวน การ์โลสยังทรงมีบทบาทสำคัญในการหยุดยั้งความพยายามรัฐประหารเมื่อ ค.ศ. 1981
สมเด็จพระราชาธิบดีฆวน การ์โลสที่ 1 ทรงเป็นหนึ่งในราชสันตติวงศ์ในสมเด็จพระราชินีนาถวิกตอเรียแห่งสหราชอาณาจักร (ราชวงศ์ฮันโนเฟอร์) พระเจ้าหลุยส์ที่ 14 แห่งฝรั่งเศส (ราชวงศ์บูร์บง) จักรพรรดิคาร์ลที่ 5 แห่งจักรวรรดิโรมันอันศักดิ์สิทธิ์ (ราชวงศ์ฮับส์บูร์ก) และพระมหากษัตริย์ราชวงศ์ซาวอยแห่งอิตาลีอีกด้วย
สมเด็จพระราชาธิบดีฆวน การ์โลสที่ 1 ได้อภิเษกสมรสกับสมเด็จพระราชินีโซเฟีย มีพระโอรสธิดารวม 3 พระองค์